APROBACIÓN DAS BASES REGULADORAS DA SELECCIÓN DAS PERSOAS BENEFICIARIAS DA SUBVENCIÓN DO PROGRAMA DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMPREGO”
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/10/2019)

Primeiro.— Por acordo nº 36.27674, adoptado na Xunta de Goberno da Deputación Provincial de Pontevedra, en sesión celebrada o 22 de febreiro de 2019, aprobase o plan de fomento da empregabilidade na provincia de Pontevedra, denominado “O teu primeiro emprego”, o cal se estrutura en catro programas de actuacións: a) O teu primeiro emprego na Deputación Provincial de Pontevedra. b) O teu primeiro emprego nos concellos. c) O teu primeiro emprego nas empresas e corporacións sectoriais. d) O teu primeiro emprego en organizacións no gobernamentais da provincia de Pontevedra. Segundo.— Cada un dos programas que integran este plan desenvolvese en dúas fases: 1. Primeira fase: Determinación, de ser necesaria, das entidades colaboradoras e das titulacións requiridas para a formalización dos contratos en prácticas coa Deputación Provincial, cos concellos coas empresas e corporacións sectoriais e coas organizacións non gobernamentais, segundo as bases desenvolvidas para cada programa.2. Segunda fase: Selección das persoas beneficiarias destas contratacións. Terceiro.— Por acordo nº 4.27710 da Xunta de Goberno de data 18 de marzo de 2019, aprobáronse as bases do programa de fomento da empregabilidade na provincia de Pontevedra: “O Teu Primeiro Emprego” en Empresas e Corporacións Sectoriais, publicándose o 29 de marzo de 2019 no BOPPO nº62 a Convocatoria e Bases do Programa polas que se regulan as condicións polas que se rexerá a convocatoria pública, en réxime de concorrencia competitiva, para a selección de empresas e corporacións sectoriais da provincia de Pontevedra como entidades colaboradoras, e a orde de prelación que determinará as titulacións dos 250 postos de traballo que se van a desempeñar baixo a modalidade de contrato en prácticas, así como o desenvolvemento destas bases, que regularán as relacións entre a Deputación de Pontevedra e as entidades colaboradoras. Cuarto.— Finalizado o procedemento de selección das entidades colaboradoras do programa de fomento da empregabilidade na provincia de Pontevedra “O teu primeiro emprego” nas empresas e corporacións sectoriais e determinados os perfís dos postos de traballo e titulacións requiridas para a formalización dos contratos en prácticas, iníciase a segunda fase, de selección das persoas beneficiarias destas contratacións que tal e como se establece na base 13 do programa será a Deputación Provincial de Pontevedra a encargada de realizar a selección polo que procede aprobara as bases que regulen o dito proceso de selección.1. Acordo nº 36.27674, adoptado na Xunta de Goberno da Deputación Provincial de Pontevedra, en sesión celebrada o 22 de febreiro de 2019, polo que se aproba o plan de fomento da empregabilidade na provincia de Pontevedra, denominado “O teu primeiro emprego”, o cal estruturase en catro programas de actuacións: a. O teu primeiro emprego na Deputación Provincial de Pontevedra. b. O teu primeiro emprego nos concellos. c. O teu primeiro emprego nas empresas e corporacións sectoriais. d. O teu primeiro emprego en organizacións no gobernamentais da provincia de Pontevedra.2. Acordo da Xunta de Goberno con nº de rexistro 2019004776 de data 18 de marzo de 2019 polo que se aproban as bases do programa “O Teu Primeiro Emprego” en empresas e corporacións sectoriais.3. Resolución nº 2019012988 de data 15/07/2019 e artigo 34. g da Lei 7/1985, de 2 de abril, reguladora das bases de réxime local, así como a Lei 5/2015, de 30 de outubro, pola que se aproba o Texto refundido da Lei do estatuto básico do empregado público (TRLEBEP). Por todo o exposto, en base aos antecedentes e normativa aplicable, a Xunta de Goberno acorda por unanimidade: 1.—Aprobar as bases reguladoras da selección das persoas beneficiarias da subvención do programa de fomento da empregabilidade na provincia de Pontevedra “o teu primeiro emprego” en empresas e corporacións sectoriais cuxo teor literal é o seguinte: Estas bases teñen por obxecto regular o procedemento de selección das persoas beneficiarias das subvencións destinadas á contratación laboral en prácticas de persoas tituladas universitarias e de formación profesional de ciclo superior sen experiencia laboral previa co fin de poder adquirir a práctica profesional adecuada ao nivel de estudios cursados e facilitar a súa inserción no mercado laboral. As contratacións laborais en prácticas que se deriven serán realizadas entre as empresas e corporacións sectoriais da provincia seleccionadas como entidades colaboradoras e as e os titulados universitarios e de formación profesional de ciclos superiores co fin de poder adquirir a práctica profesional adecuada ao nivel de estudos cursados e facilitar a súa inserción no mercado laboral.1) Na selección das persoas beneficiarias dos contratos en prácticas aplicaranse criterios de valoración obxectivos, os cales veñen recollidos nestas bases e fíxanse tendo en conta o expediente académico, estudios cursados e formación relacionada co posto de traballo a desempeñar, nivel de coñecementos etc.2) O Servizo de Promoción do Emprego e Desenvolvemento Local será o encargado de levar a cabo a selección das persoas a contratar polas entidades colaboradoras, mediante a presentación da correspondente oferta de emprego na oficina do Servizo Público de Emprego de Pontevedra. Presentarase por titulacións tendo en conta os seguintes principios xerais: a) A oferta non poderá conter elementos que poidan servir de base para calquera tipo de discriminación que non responda ós criterios establecidos nestas bases. b) En ningún caso poderá incluírse nin admitirse como criterio de emparellamento a posesión de experiencia laboral na titulación requirida.3) A selección efectuarase entre persoas demandantes de emprego desempregadas ou co cartón de mellora de emprego, inscritos no Servizo Público de Emprego e que cumpran os requisitos esixidos para a formalización dun contrato en prácticas. O ámbito de busca de emprego non poderá superar o nivel provincial.4) Presentada a oferta de emprego, o Servizo Público de Emprego levará a cabo unha preselección das persoas candidatas segundo as titulacións dos postos de traballo a desempeñar, a razón dun máximo de 5 por posto. O Servizo Público de Emprego facilitará ó Servizo de Promoción do Emprego e Desenvolvemento Local a relación das persoas preseleccionadas na que figurará o nome e apelidos, o teléfono e o correo electrónico.5) Na páxina web da Deputación publicaranse as titulacións dos postos de traballo solicitados polas entidades colaboradoras e os criterios de valoración deste proceso selectivo.6) Se, ao tramitar dita oferta, non se atopan persoas candidatas idóneas, a Deputación Provincial poderá acudir a outros procedementos de selección, de conformidade coa normativa vixente na materia, sempre que se garantan a idoneidade e o cumprimento dos requisitos esixidos para esta contratación, sen que sexa necesario neste caso a inscrición das persoas a contratar como demandantes de emprego no Servizo Público de Emprego de Galicia.7) Para levar a cabo a selección o servizo de promoción de Emprego e Desenvolvemento Local nomeará un tribunal cualificador, cuxa composición deberá adecuarse aos principios que regulan a constitución e funcionamento dos órganos de selección. As persoas preseleccionadas recibirán a través dun SMS un código único identificativo que permitirá á persoa preseleccionada acceder ao procedemento específico dispoñible na sede electrónica da Deputación de Pontevedra a súa inscrición no proceso de selección da maneira seguinte: Unha vez identificado co código, o NIF e o código CAPTCHA, pulsando o botón seguinte accederá ao formulario de inscrición no que deberá: i. Cubrir os datos solicitados no formulario, correspondentes ao modelo oficial de inscrición, e premer o botón “enviar”. ii. Descargar o formulario electrónico xerado pola web tras realizar o envío que incluirá un código único de inscrición. iii. A continuación, deberase presentar dito formulario xerado durante o proceso de inscrición, debidamente asinado e dentro do prazo establecido. iv. A presentación da inscrición realizarase preferentemente de xeito electrónico a través do formulario normalizado dispoñible na sede electrónica da Deputación de Pontevedra, https://sede.depo. gal. Para a presentación da inscrición, a sede electrónica da Deputación de Pontevedra admite os certificados electrónicos do sistema Cl@ve que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluíndo o DNIe). v. Opcionalmente, poderán presentarse a inscrición presencialmente en calquera dos lugares e rexistros establecidos na normativa reguladora do procedemento administrativo común. O prazo será de 10 días naturais contados a partir do día seguinte á recepción do SMS código único identificativo, que permitirá á persoa preseleccionada acceder na páxina web da Deputación de Pontevedra para inscribirse no proceso de selección. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: a. NIF das persoas solicitantes preseleccionadas: En caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, en caso de que algunha circunstancia imposibilitase a obtención dos citados datos poderáselles solicitar ás persoas interesadas a presentación dos documentos correspondentes. As persoas solicitantes deberán achegar coa súa inscrición a seguinte documentación: a) Copia do título ou do certificado de estudios realizados. b) Copia do expediente académico da titulación obxecto da selección. c) Copia da titulación distinta á esixida e relacionada co posto. d) Copia do título de doutoramento. e) Copia dos títulos oficiais de máster universitario ou títulos propios da universidade de máster relacionados co contido do presente procedemento. f) Copia dos cursos de especialización, formación e perfeccionamento organizados por centros oficiais dependentes da Administración do Estado, da comunidade autónoma ou Administración local, universidades, colexios oficiais ou escolas da Administración pública directamente relacionados co posto a desempeñar. g) Copia da tarxeta de demandante ou mellora de emprego. h) Copia da vida laboral actualizada. O proceso de selección consistirá na valoración dos méritos acreditados polas persoas preseleccionadas polo Servizo Público de Emprego, o que se levará a cabo conforme ós seguintes criterios: a) Expediente académico: ata un máximo de 4,00 puntos, segundo a nota media calculada para as titulacións universitarias polo R. d. 1125/2003, de 5 de setembro, e para os ciclos de formación profesional polo R. d. 1147/2011, de 29 de xullo. No caso de que a media dalgunha das titulacións convocadas non estea calculada polas normas referidas ou esta non se especifique, valorarase con 0,00 puntos. b) Por posuír un título de doutor/a expedido segundo as normas contidas no Real Decreto 1002/2010, de 5 de agosto, sobre expedición de títulos universitarios oficiais, directamente relacionado co posto, 2,00 puntos. c) Por cada título oficial de máster universitario ou título propio da universidade de máster relacionado co contido do presente procedemento, 0,50 puntos cada un, ata un máximo de 1 punto. d) Por posuír unha titulación académica oficial distinta e relacionada co posto de traballo a desempeñar, de nivel igual ou superior á esixida para a formalización do contrato en prácticas, 0,50 puntos por título ata un máximo de 1 punto (neste apartado non se terán en conta as titulacións de nivel inferior que sexan necesarias para a obtención doutras de nivel superior nin as de máster ou doutorado). e) Por asistir a cursos de especialización, formación e perfeccionamento organizados por centros oficiais dependentes da Administración do Estado, da comunidade autónoma ou Administración local, universidades, colexios oficiais ou escolas da Administración pública directamente relacionados co posto a desempeñar (incluídos os organizados por sindicatos no marco do Acordo nacional de formación continua), ata un máximo de 2 puntos, que se computarán do seguinte xeito: a) De máis de 150 horas duración: 0,30 puntos por curso. b) De entre 100 e 15 horas de duración: 0,25 puntos por curso. c) De entre 60 e 99 horas de duración: 0,20 puntos por curso. d) De entre 30 e 59 horas de duración: 0,15 puntos por curso. e) De entre 10 e 29 horas de duración: 0,10 puntos por curso. Non se terán en conta os certificados ou diplomas nos que non se especifique a duración do curso en número de horas ou créditos. Tampouco se computarán as xornadas, congresos, seminarios ou cursos de duración inferior a dez horas. O tribunal cualificador poderá requirirlles ás persoas aspirantes que acrediten a verificación dos extremos recollidos na documentación presentada así como cantas precisións estimen oportunas. As persoas candidatas que accedan con titulacións de licenciatura, arquitectura ou enxeñería (títulos pre-Boloña) que teñan un certificado da súa correspondencia co nivel 3 MECES (Marco Español de Cualificación para a Educación Superior) terán unha puntuación de 0,50 puntos, equivalente a un máster universitario. Enlace á web do Ministerio onde se publica o catálogo de titulacións homologadas ao nivel de máster: http://www.culturaydeporte. gob. es/servicios-al-ciudadanomecd/catalogo/educacion/gestion-titulos/estudios-universitarios/titulosespanoles/202058. html). Só se terán en conta os méritos que se xustifiquen documentalmente no día e hora que sinale a Deputación Provincial. As puntuacións outorgadas serán publicadas na páxina web da Deputación Provincial. En caso de empate nas puntuacións das persoas aspirantes a orde de prelación determinarase dándolle preferencia á muller naqueles casos en que se produza unha infrarrepresentación do sexo feminino, nos termos establecidos o artigo 49 do Decreto Lexislativo 2/2015, de 12 de febreiro, polo que se aproba o texto refundido das disposicións legais vixentes da Comunidade Autónoma de Galicia en materia de igualdade. En caso de que o citado precepto non resulte aplicable ou persista o empate tras a súa aplicación, resolverase o empate en función da nota media global do expediente académico e, de persistir este, pola puntuación acadada nos seguintes apartados establecidos por orde no punto 3. No taboleiro de anuncios da Deputación Provincial publicaranse as puntuacións outorgadas, xunto coa relación de candidaturas seleccionadas por orde decrecente para cada unha das titulacións ofertadas, indicando as persoas candidatas seleccionadas e as correspondentes suplentes. As persoas aspirantes seleccionadas, por orde de maior a menor puntuación, deberán elixir a entidade colaboradora na que desenvolverán as prácticas entre aquelas que figuran como destinatarias destas contratacións. O procedemento para a elección do destino describirase nas instrucións que se publicarán na web da Deputación. Nos procesos nos que se selecciona máis dunha titulación, a elección da entidade por parte da primeira persoa aspirante elimina esta opción para as restantes, e así sucesivamente ata esgotar o número de contratacións previstas para esta titulación. O feito de non optar por ningún destino dos dispoñibles no momento da súa elección implica a renuncia á contratación e a perda dos seus dereitos ao respecto. Unha vez finalizado o proceso de selección e formalizados os contratos, de producirse unha vacante ou ampliación do número de contratos, os novos destinos adxudicaránselles ás candidaturas suplentes das titulacións afectadas seguindo a orde de puntuación obtida no proceso de selección descrito.1. As persoas seleccionadas de conformidade cos procedementos establecidos na base anterior serán beneficiarias dunha contratación en prácticas a tempo completo pola entidade colaboradora, de acordo coa normativa vixente e tendo en conta que, en todo caso, os contratos deberán formalizarse dentro do exercicio 2019, nos termos expresados na resolución de concesión.2. A concesión e gozo destas axudas non suporá, en ningún caso, relación contractual ou laboral coa Deputación Provincial de Pontevedra.3. As entidades colaboradoras deberán facilitar ás persoas contratadas os elementos persoais e materiais necesarios para levar a cabo o seu traballo. Serán os responsables da entidade colaboradora os que impartirán todas as ordes, criterios de realización do traballo e directrices aos traballadores, sendo a entidade a responsable da calidade técnica das tarefas que desenvolva. As persoas ás que vai destinado este plan son as que cumpran as seguintes condicións establecidas legalmente para ser beneficiarias dun contrato en prácticas: a) Estar en posesión de título universitario ou de formación profesional de grado superior ou títulos oficialmente recoñecidos como equivalentes, de acordo coas leis reguladoras do sistema educativo vixente, que habiliten para o exercicio profesional. b) Non transcorrer mais de cinco anos, ou de sete cando o contrato se celebre cunha persoa con discapacidade, dende a terminación dos estudios. c) Non estar e non ter estado contratados en prácticas pola mesma ou distinta persoa física ou xurídica por tempo superior a un ano (o que se comprobará a través da vida laboral das persoas candidatas, os grupos de cotización asignados son 1 ou 2 para persoas con titulación universitaria e grupos 3 ó 7 para os ciclos superiores de formación profesional). d) Non ter experiencia laboral previa na titulación, entendendo como tal non ter sido contratado nin ter estado de alta como autónomo polos grupos de cotización tal e como se indica no apartado anterior por un período de tempo superior a seis meses en actividades relacionadas co posto. As subvencións destinadas ás contratacións en prácticas serán financiadas con cargo á aplicación orzamentaria 19/240.2410.489.00. Contra o acordo de aprobación destas bases, que pon fin á vía administrativa, poderase interpoñer recurso potestativo de reposición ante o mesmo órgano que o ditou, no prazo dun mes a partir do día seguinte ao da súa publicación (artigos 112 e seguintes e 124 e seguintes da LPACAP), ou ben directamente recurso contencioso administrativo perante o correspondente xulgado da cidade de Pontevedra, segundo o disposto no artigo 8 da Lei 29/1998, de 13 de xullo, reguladora da xurisdición contencioso-administrativo. Todo isto sen prexuízo de que se poida utilizar calquera outro recurso que se estime conveniente. Infórmase que os datos identificativos das persoas candidatas preseleccionadas proveñen do Servizo Público de Emprego. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e os documentos que a persoa interesada declare na súa inscrición para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “normativa aplicable” dispoñible na ficha do procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súa propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos”. 2.—Notificar ou publicar o correspondente acordo ás partes interesadas, no seu caso, segundo corresponda. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 4 de outubro de 2019 O Secretario, Por delegación o Xefe do Servizo de Promoción do Emprego e desenvolvemento Local segundo R. P. nº 2016001033, de 25 de xaneiro de 2016 Ado. Manuel Corujo Castro Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.